Dodge Viper

Dodge Viper er en toseters sportsbil og den kraftigste produksjonsmodellen fra den amerikanske bilprodusenten Dodge. Modellen ble satt i produksjon i 1992.

 Første generasjon (1992–1995) 
Den første prototypen ble testet i desember 1989, og bilen debuterte i 1991 da tre eksemplarer ble benyttet som pace car i Indianapolis 500. Bilen kom i salg i januar 1992 i utgaven RT/10 Roadster.

Første generasjon var utstyrt med en V10-motor på 8 liter ( cm³) som utviklet en effekt på 400 hk (298 kW) ved  omdreininger i minuttet og et dreiemoment på 610 Nm ved  o/min. Karosseriet var hovedsakelig laget av glassfiber, mens rammen var av stål. Motoren var montert foran, og bilen hadde bakhjulsdrift. Bilen hadde en vekt på  kilo, og manglet sikkerhetsteknologi som antispinn og ABS-bremser. Modellen kjørte en kvart engelsk mil (402 meter) på 12,9 sekunder, og hadde en toppfart på 264 km/t.

 Andre generasjon (1996–2002) 
Andre generasjon fikk økt effekt med samme motor volum ( cm³, 8 liter), forbedret understell og kortere bremselengder. Denne utgaven leverte 450 hk (336 kW), noe som sørget for at den kjørte en kvart engelsk mil (402 meter) 0,7 sekunder raskere enn forgjengeren, samtidig som den hadde en toppfart på 299 km/t, 35 km/t raskere enn forgjengeren.

I tillegg ble en kupé-modell, kalt GTS, introdusert i 1996. GTS-modellen var pacecar i Indianapolis 500 i 1996.

Denne generasjonen ble også eksportert til Europa, hvor den ble solgt under navnet Chrysler Viper.

 Tredje generasjon (2003–2007) 
I 2003 fikk Dodge Viper store endringer både i design og mekanikk, og fikk navnet SRT-10. Motorvolumet ble økt til 8,3 liter, noe som sammen med andre oppgraderinger sørget for en økt effekt til 504 hk (375 kW) og et dreiemoment på 711 Nm. Denne modellen blir også i Europa solgt under Dodge-navnet, og ikke Chrysler slik som forgjengeren. I Storbritannia selges den under navnet Dodge SRT-10, fordi navnet Viper er et registrert varemerke som Dodge ikke har tillatelse til å bruke.

 Eksterne lenker 

 Offisielle nettsider for Dodge Viper

Viper, Dodge
Kategori:Bilmodeller introdusert i 1992
Kategori:Sportsbiler